**ZA OBJAVO 7. OKTOBRA 2021 OB 10.00H**

**Ford z uporabo tehnologije povezanih avtomobilov žrtvam kraje pomaga pri vračanju ukradenih vozil**

* Ford uvaja storitve za aplikacijo FordPass, s katerimi bo strankam pomagal zaščititi njihovo vozilo in zagotovil 24-urno pomoč v primeru kraje vozila
* Vozniki, ki prejmejo opozorilo, da je bilo njihovo vozilo ukradeno, stopijo v stik z namenskim klicnim centrom, ki lahko izsledi vozilo in tako poveča možnosti, da bo vozilo vrnjeno
* Storitve za ukradena vozila z oceno Thatcham S7 so na začetku na voljo za vozila Mustang Mach-E GT in so eden od elementov naročnine Ford Secure, ki je v poskusnem obdobju za združljiva vozila na voljo brezplačno

**Köln, 7. oktober 2021** – Ford uvaja popolnoma integrirano storitev za iskanje ukradenih vozil, ki je namenjena preprečevanju ali zmanjševanju posledic kraje vozila.1

Če zazna poskus kraje, storitev Stolen Vehicle Services (storitve v primeru kraje vozila), ki deluje prek aplikacije FordPass2, pošlje opozorilo na lastnikov pametni telefon. Aplikacija uporabnika vodi skozi postopek prijave dogodka policiji in zagotavlja 24-urno dežurno podporo, vključno s sledenjem vozila. Storitev Stolen Vehicle Services nadgradi funkcionalnost aplikacije SecuriAlert3 in pošlje opozorilo na uporabnikov pametni telefon, pri tem pa uporabi modem FordPass Connect.

“Nihče ne želi razmišljati o posledicah kraje svojega vozila. Storitev Stolen Vehicle Services zagotavlja višjo raven zaznavanja poskusa kraje ter dežurno podporo za sledenje in lociranje vozila, kar povečuje verjetnost najdbe in pomoč našim strankam, če se zgodi najhujše,” je povedal Charles Nolan, vodja maloprodajnih rešitev povezljivosti v organizaciji Ford Enterprise Connectivity.

Med letoma 2009 in 2018 so v EU vsako leto ukradli več kot 500.000 vozil4 in v Veliki Britaniji v istem obdobju večine ukradenih vozil niso nikoli našli5, kar je žrtve izpostavilo dodatni čustveni in finančni obremenitvi.

Storitve v primeru kraje vozila, ki so sprva na voljo za novi model Mustang Mach-E GT6, nato pa bodo sledila še druga Fordova vozila, so del naročniškega paketa Ford Secure1 – ta bo za združljiva vozila v poskusnem obdobju na voljo brezplačno. Storitev je letos že na voljo v Veliki Britaniji in Republiki Irski, širša razpoložljivost po Evropi pa bo sledila v letu 2022.

**Pomoč pri klicu, če je to potrebno**

Če lastnik prek aplikacije FordPass prejme opozorilo o nedovoljenem ali nepričakovanem dejanju, lahko z enim samim dotikom zaslona v aplikaciji FordPass prijavi krajo vozila, aplikacija pa nato vodi lastnika skozi postopek zavarovanja in iskanja vozila.

Aplikacija FordPass na podlagi trenutne lokacije lastnika najprej poišče telefonsko številko lokalne policijske postaje, da lahko lastnik prijavi vozilo kot ukradeno in pridobi referenčno številko kaznivega dejanja. V aplikaciji je na voljo tudi priročno besedilno polje za zapis te številke in vseh drugih pomembnih informacij, ki se samodejno shranijo za poznejšo uporabo.

Z aplikacijo FordPass lahko lastnik nato pokliče klicni center za primer kraje vozila ter sporoči referenčno številko kaznivega dejanja in druge pomembne informacije. Klicni center, ki je na voljo 24 ur na dan in sedem dni v tednu, na daljavo omogoči ‘način v primeru kraje’, s katerim se nekatere funkcije vozila varno onemogočijo, da bi bilo sledenje in iskanje vozila učinkovitejše ter da bi bilo vozilo možno vrniti lastniku.

**Izpopolnjeno odkrivanje**

Sistem aktivira voznik prek aplikacije FordPass na pametnem telefonu in svojega Fordovega računa, poleg tistih, ki jih zazna sistem SecuriAlert, pa sistem s pomočjo senzorjev v vozilu zazna tudi številne dogodke, ki bi lahko kazali na to, da je vozilo ukradeno. Dogodki lahko vključujejo glavno ponastavitev – poskus izklopa modema FordPass Connect, ki se kaže v nedoslednem lociranju, saj so koordinate lokacije vozila ob vklopu kontakta drugačne kot ob zadnjem izklopu kontakta.

Če se sproži eden od senzorjev, sistem na lastnikov pametni telefon pošlje obvestilo o morebitni kraji. Aplikacija FordPass prikaže zadnje stanje vozila in lastniku pomaga ugotoviti, ali je bilo vozilo premaknjeno in ali je kdo skušal brez njegove vednosti vstopiti v vozilo, v primeru lažnega alarma pa omogoča preklic. Zaradi dodatnega spremljanja in zaščite je storitev Stolen Vehicle Services pridobila varnostno oceno Thatcham S7.

**Povezava za prihodnost**

Storitve v primeru kraje vozila so naslednji korak v Fordovem naboru povezanih storitev, ki ponujajo večjo funkcionalnost in izboljšano uporabniško izkušnjo, vse to pa omogoča modem FordPass Connect.

Fordova vozila s sistemom SYNC 4 zagotavljajo brezplačno poskusno naročnino na storitev Ford Secure1, ki vključuje storitve v primeru kraje vozila, in bo nadgrajena z novimi funkcijami, kot so Location Alerts (opozorila o lokaciji) – s to možnostjo uporabnik za večjo brezskrbnost, da je vozilo tam, kjer mora biti, sam izbere meje območja in prejme obvestilo, če jih vozilo zapusti – ter Neighbourhood Alerts (opozorila soseske) – obvestila drugih vozil z varnostnim sistemom SecuriAlert na vašem območju, ki lahko vnaprej opozorijo na zlikovce v bližini, na voljo pa bodo tudi poznejše brezžične posodobitve Power-Up.

# # #

1 Funkcija zahteva aktiviranje.

2 Aplikacija FordPass, združljiva z izbranimi platformami pametnih telefonov, je na voljo prek prenosa. Veljajo lahko tarife za prenos sporočil in podatkov. Za funkcije daljinskega upravljanja morajo biti na voljo modem FordPass Connect, aplikacija Ford Pass in povezane storitve (za podrobnosti glejte določila in pogoje FordPass). Povezane storitve in funkcije so odvisne od razpoložljivosti mobilnega omrežja ponudnika Vodafone ali njegovega partnerja. Zaradi razvoja tehnologij/mobilnih omrežij/zmogljivosti vozil lahko pride do omejitve ali celo onemogočanja delovanja povezanih storitev in funkcij. Dostopna točka Wi-Fi ni vključena v povezane storitve.

3[SecuriAlert](https://media.ford.com/content/fordmedia/feu/en/multimedia/youtube/2021/securialert--smartphone-connected-security-for-ford-owners) je povezan varnostni sistem, ki s pomočjo obstoječih senzorjev v vozilu zazna poskus vloma v vozilo – tudi če tat uporabi ključ.

4 [Število pri policiji zabeleženih kaznivih dejanj tatvine kopenskega motornega vozila](https://ec.europa.eu/eurostat/statistics-explained/index.php?title=File:Theft_of_a_motorized_land_vehicle,_2008-2019_(number_of_police_recorded_offences)_.png)

5 [Med letoma 2009 in 2018 je policija izsledila 45,31 odstotka ukradenih vozil](https://www.autoexpress.co.uk/car-news/105639/less-than-half-of-all-stolen-cars-recovered-by-police)

6 Navedena poraba goriva/energije, emisije CO2 in doseg z električnim pogonom po WLTP so izmerjeni v skladu s tehničnimi zahtevami in specifikacijami zadnje različice Evropskih uredb (EC) 715/2007 in (EU) 2017/1151. Uporabljeni standardni preskusni postopki omogočajo primerjavo med različnimi tipi vozil in različnimi proizvajalci.

7 Sistem je na voljo za dodatno plačilo za določeno obdobje. Znesek je za posamezno državo različen.

***O družbi Ford Motor Company***

*Ford Motor Company (NYSE: F) je globalno podjetje s sedežem v Dearbornu v ameriški zvezni državi Michigan, ki si prizadeva pomagati graditi boljši svet, v katerem se lahko vsak človek svobodno giblje in uresničuje svoje sanje. Načrt družbe Ford+ za rast in ustvarjanje vrednosti združuje obstoječe prednosti, nove zmožnosti in stalne odnose s strankami, da bi obogatil izkušnje teh strank in poglobil njihovo zvestobo. Ford razvija, proizvaja, trži in servisira celotno linijo povezanih, vse bolj elektrificiranih osebnih in gospodarskih vozil: paleta vključuje Fordove poltovornjake, športne terence, dostavna in osebna vozila ter razkošne modele vozil Lincoln. Ford si prizadeva biti vodilno podjetje na področju elektrifikacije, mobilnostnih rešitev vključno z rešitvami za avtonomno vožnjo in storitev povezljivosti ter zagotavlja finančne storitve prek družbe Ford Motor Credit Company. V družbi Ford je po vsem svetu zaposlenih približno 182.000 ljudi. Za več informacij o Fordu in Fordovih izdelkih ter storitvah družbe Ford Motor Credit Company obiščite spletno stran* [*corporate.ford.com*](https://corporate.ford.com/)*.*

***Ford Evropa*** *je odgovoren za proizvodnjo, prodajo in servisiranje vozil znamke Ford na 50 posameznih trgih, v podjetju pa je v obratih, ki so v izključni Fordovi lasti, zaposlenih približno 42.000 oseb, v skupnih podjetjih in poslovnih povezavah pa se ta številka poveča na približno 55.000 oseb****.*** *Poslovanje Forda Evropa poleg finančne družbe Ford Motor Credit Company vključuje tudi oddelek storitev za stranke in 14 proizvodnih obratov (10 jih je povsem v Fordovi lasti ali so skupna podjetja, 4 obrati delujejo v sklopu poslovnih povezav izven skupine)****.*** *Prve Fordove avtomobile so v Evropo uvozili leta 1903 – istega leta, kot je bila ustanovljena družba Ford Motor Company. Proizvodnja v Evropi se je začela leta 1911.*

|  |  |
| --- | --- |
| **Stik:** | Katja Hvala |
|  | Summit motors Ljubljana+3861 25 25 116 |
|  | katja.hvala@summitmotors.si |